
96 DR.30.9.2003 
 

termasuklah di Sabah telah dikemukakan pada awal tahun ini kepada Jabatan 
Perkhidmatan Awam bersama-sama dengan cadangan penyusunan semula kementerian 
yang kini dalam semakan pihak berkenaan. 

Namun begitu, walaupun secara fizikalnya, pusat kebudayaan daerah masih 
belum wujud tetapi pelaksanaan aktiviti seperti pengembangan seni dan budaya, 
pemuliharaan, permainan tradisional dan tunas budaya telah dilaksanakan di daerah-
daerah di seluruh negara termasuk Sabah melalui aktiviti pejabat kebudayaan dan kesenian 
negeri.  Tuan Yang di-Pertua, Yang Berhormat bagi Bentong telah mencadangkan supaya 
kawasan Bukit Tinggi di Bentong, Pahang sesuai untuk kawasan perumahan bagi Projek…. 

Tuan Wilfred Madius Tangau:  [Bangun] 

Timbalan Yang di-Pertua [Datuk Lim Si Cheng]:  Yang Berhormat. 

Datuk Fu Ah Kiow:  ….. Malaysia Second Home, dengan izin. 

Timbalan Yang di-Pertua [Datuk Lim Si Cheng]:  Yang Berhormat bagi Tuaran 
bangun. 

Tuan Wilfred Madius Tangau:  Terima kasih Yang Berhormat Timbalan Menteri.  
Terima kasih atas jawapan tentang perkara yang saya bangkitkan dalam perbahasan.  
Dalam soal pusat-pusat budaya ini, pusat budaya yang saya telah sentuh dalam ucapan 
adalah pusat-pusat budaya yang dijanjikan oleh Yang Berhormat Menteri semasa 
penutupan Hari Kemerdekaan di Kota Kinabalu baru-baru ini. 

Jadi, saya cuma bertanya, bagaimana cara pelaksanaannya sebab ini perkara 
baru.  Kalau Yang Berhormat menyatakan pusat-pusat budaya telah ditubuhkan di semua 
daerah, saya fikir Yang Berhormat merujuk kepada agensi ataupun kementerian yang sedia 
ada tetapi yang dinyatakan oleh menteri ialah pusat-pusat budaya agaknya dia agak 
seronok kerana sambutan begitu baik di Sabah baru-baru ini jadi saya ingin bertanya, 
bagaimana pelaksanaannya?  Itu pertama. 

Yang kedua, dalam menyelidik pola-pola budaya semua etnik, kita berterima kasih 
kerana usaha dijalankan dan sebagainya.  Saya ingin bertanya, pihak mana yang 
sebenarnya menjalankan kerja-kerja ini, yang membuat penyelidikan tentang pola-pola 
budaya ini, budaya etnik di seluruh negara?  Siapa sebenarnya yang buat? 

Di peringkat Persekutuan, Kerajaan Persekutuan, mana satu agensi yang 
membuat?  Kemudian, adakah penyelarasan di antara Kerajaan Persekutuan dan kerajaan 
negeri dalam soal ini?  Ini penting sebab kadang-kadang kita lihat percetakan-percetakan 
atau penerbitan-penerbitan tentang kebudayaan Malaysia dan apabila kita membeli buku-
buku ini seolah-olah tidak ada quality control ataupun tidak ada yang berkuasa menyatakan 
ini boleh dicetak, dikeluarkan atau diterbitkan atau tidak sebab ada perkara-perkara di 
dalam penerbitan ini yang kadang-kadang tidak betul.  Belum lagi cukup penyelidikannya.  
Jadi, kita tidak mahu penerbitan yang mengelirukan, bukan sahaja rakyat Malaysia tetapi… 

Timbalan Yang di-Pertua [Datuk Lim Si Cheng]:  Baiklah Yang Berhormat. 

Tuan Wilfred Madius Tangau: ..…pihak dari luar.  Minta penjelasan.  Terima 
kasih. 

Datuk Fu Ah Kiow:  Seperti yang saya jelaskan tadi, cadangan untuk 
menubuhkan pusat-pusat kebudayaan daerah itu telah dikemukakan kepada Jabatan 
Perkhidmatan Awam.  Selepas ia dipertimbangkan dan diluluskan, baru kita boleh kita 
melaksanakan dan menubuhkan pusat-pusat kebudayaan tersebut.  Setakat ini kerja itu 
dilaksanakan oleh Pejabat Kebudayaan dan Kesenian Negeri dan juga ada kerja-kerja yang 
dijalankan oleh Unit Kebudayaan di kementerian saya dan agensi-agensi di bawah 
kementerian saya.  Jadi, kita tidak mengabaikan kerja-kerja untuk penyelidikan budaya-
budaya, suku kaum dan sebagainya.  Tidak, ia masih berterusan. 

Tuan Yang di-Pertua, Program Malaysia Rumah Keduaku atau Malaysia Second 
Home, dengan izin, adalah  untuk menarik pelancong yang berkualiti tanpa had umur agar 
mereka boleh tinggal dan hidup mewah di negara ini tanpa bekerja dengan menggunakan 
sumber pendapatan yang diperolehi dari negara asal.  Sebagai galakan, mereka 



termasuklah di Sabah telah dikemukakan pada awal tahun ini kepada Jabatan Perkhidmatan Awam bersama-sama dengan cadangan penyusunan semula kementerian yang kini dalam semakan pihak berkenaan. Namun begitu, walaupun secara fizikalnya, pusat kebudayaan daerah masih belum wujud tetapi pelaksanaan aktiviti seperti pengembangan seni dan budaya, pemuliharaan, permainan tradisional dan tunas budaya telah dilaksanakan di daerah- daerah di seluruh negara termasuk Sabah melalui aktiviti pejabat kebudayaan dan kesenian negeri. Tuan Yang di-Pertua, Yang Berhormat bagi Bentong telah mencadangkan supaya kawasan Bukit Tinggi di Bentong, Pahang sesuai untuk kawasan perumahan bagi Projek.... Tuan Wilfred Madius Tangau: [Bangun]. Timbalan Yang di-Pertua [Datuk Lim Si Cheng]: Yang Berhormat. Datuk Fu Ah Kiow: ..... Malaysia Second Home, dengan izin. Timbalan Yang di-Pertua [Datuk Lim Si Cheng]: Yang Berhormat bagi Tuaran bangun. Tuan Wilfred Madius Tangau: Terima kasih Yang Berhormat Timbalan Menteri. Terima kasih atas jawapan tentang perkara yang saya bangkitkan dalam perbahasan. Dalam soal pusat-pusat budaya ini, pusat budaya yang saya telah sentuh dalam ucapan adalah pusat-pusat budaya yang dijanjikan oleh Yang Berhormat Menteri semasa penutupan Hari Kemerdekaan di Kota Kinabalu baru-baru ini. Jadi, saya cuma bertanya, bagaimana cara pelaksanaannya sebab ini perkara baru. Kalau Yang Berhormat menyatakan pusat-pusat budaya telah ditubuhkan di semua daerah, saya fikir Yang Berhormat merujuk kepada agensi ataupun kementerian yang sedia ada tetapi yang dinyatakan oleh menteri ialah pusat-pusat budaya agaknya dia agak seronok kerana sambutan begitu baik di Sabah baru-baru ini jadi saya ingin bertanya, bagaimana pelaksanaannya? Itu pertama. Yang kedua, dalam menyelidik pola-pola budaya semua etnik, kita berterima kasih kerana usaha dijalankan dan sebagainya. Saya ingin bertanya, pihak mana yang sebenarnya menjalankan kerja-kerja ini, yang membuat penyelidikan tentang pola-pola budaya ini, budaya etnik di seluruh negara? Siapa sebenarnya yang buat?. Di peringkat Persekutuan, Kerajaan Persekutuan, mana satu agensi yang membuat? Kemudian, adakah penyelarasan di antara Kerajaan Persekutuan dan kerajaan negeri dalam soal ini? Ini penting sebab kadang-kadang kita lihat percetakan-percetakan atau penerbitan-penerbitan tentang kebudayaan Malaysia dan apabila kita membeli buku- buku ini seolah-olah tidak ada quality control ataupun tidak ada yang berkuasa menyatakan ini boleh dicetak, dikeluarkan atau diterbitkan atau tidak sebab ada perkara-perkara di dalam penerbitan ini yang kadang-kadang tidak betul. Belum lagi cukup penyelidikannya. Jadi, kita tidak mahu penerbitan yang mengelirukan, bukan sahaja rakyat Malaysia tetapi... Timbalan Yang di-Pertua [Datuk Lim Si Cheng]: Baiklah Yang Berhormat. Tuan Wilfred Madius Tangau: .....pihak dari luar. Minta penjelasan. Terima kasih. Datuk Fu Ah Kiow: Seperti yang saya jelaskan tadi, cadangan untuk menubuhkan pusat-pusat kebudayaan daerah itu telah dikemukakan kepada Jabatan Perkhidmatan Awam. Selepas ia dipertimbangkan dan diluluskan, baru kita boleh kita melaksanakan dan menubuhkan pusat-pusat kebudayaan tersebut. Setakat ini kerja itu dilaksanakan oleh Pejabat Kebudayaan dan Kesenian Negeri dan juga ada kerja-kerja yang dijalankan oleh Unit Kebudayaan di kementerian saya dan agensi-agensi di bawah kementerian saya. Jadi, kita tidak mengabaikan kerja-kerja untuk penyelidikan budaya- budaya, suku kaum dan sebagainya. Tidak, ia masih berterusan. Tuan Yang di-Pertua, Program Malaysia Rumah Keduaku atau Malaysia Second Home, dengan izin, adalah untuk menarik pelancong yang berkualiti tanpa had umur agar mereka boleh tinggal dan hidup mewah di negara ini tanpa bekerja dengan menggunakan sumber pendapatan yang diperolehi dari negara asal. Sebagai galakan, mereka.